TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

6.számú

NYILVÁNOS ÜLÉS JEGYZŐKÖNYV

HATÁROZATAI

39/2011./V.19./kt.határozat:



- 2011.május 19-i ülés napirendjének







elfogadása

40/2011./V.19./kt.határozat: 



- A közrend és közbiztonság helyzetéről







szóló beszámoló elfogadása
41/2011./V.19./kt.határozat:



- Az Alapszolgáltatási Központ 2010.évi







tevékenységéről szóló beszámoló elfoga-







dása

42/2011./V.19./kt.határozat:



- A Gyermekjóléti Szolgálat és családgon-







dozó 2010.évben végzett munkájáról szóló







beszámoló elfogadása

43/2011./V.19./kt.határozat:



- A gyermekvédelmi törvényből eredő







feladatok végrehajtásáról szóló értékelés







elfogadása

44/2011./V.19./kt.határozat:



- Alapszolgáltatási Központ fenntartására







kötött társulási megállapodás módosításá-







nak, az intézmény alapító okirata módosí-







tásának elfogadása, SZMSZ megismerésé-







ről döntés

Zárt ülésen:

45-47/2011./V.19./kt.határozat:


- Szociális kérelmek elbírálása

RENDELETEI
___________________________________________________________________________

7/2011./V.19./önkormányzati rendelet:
            - Az önkormányzat által fenntartott okta-







tási-nevelési intézményekben fizetendő
                                                                                  térítési díjakról

8/2011./V.19./önkormányzati rendelet:
            - A szociális ellátások szabályozásáról 
                                   szóló 5/2011./IV.4./önkormányzati rende-
                                   let módosításáról 

6.sz. 
J E G Y Z Ő K Ö N Y 

Készült a Tikos Községi Önkormányzat Képviselő-testületének 2011. év május  hó 19.    napján 9,00 órakor a Községháza épületében (Tikos, Iskola u.16.) megtartott  nyilvános üléséről.

Jelen vannak:  Kónya László polgármester



 Berta József képviselő


             Bogdán Géza képviselő



 Rajkai Istvánné képviselő



 Vida Józsefné alpolgármester

Tanácskozási joggal jelen van:   Török Csilla körjegyző

Kónya László polgármester köszönti a megjelenteket, megállapítja, hogy a testület ülése határozatképes, mert a megválasztott 5 fő települési képviselőből 5 fő jelen van. Az ülést megnyitja. Javaslatot tesz a tárgyalandó napirendi pontokra.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

39/2011./V.19./kt.határozat:
Tikos Község Önkormányzatának Képviselő-testülete a 2011.május 19-i ülésén az alábbi napirendet tárgyalja:

1.) Beszámoló Tikos településen a közrend és közbiztonság helyzetéről

Előadó: Rendőrkapitányság Marcali

2.) Beszámoló az Alapszolgáltatási Központ 2010.évi tevékenységéről

Előadó: Petkess Kornélné intézményvezető

3.) Beszámoló Tikos településen a Gyermekjóléti Szolgálat és családgondozó  2010.évben végzett tevékenységéről

Előadó: Deákné Béres Erika  családgondozó

4.) Gyermekvédelmi törvényből eredő feladatok végrehajtásának értékelése

Előadó: Török Csilla körjegyző

5.) Szociális feladatok ellátását biztosító mikrokörzeti társulás Társulási Megállapodásának és Alapító Okiratának módosítása, Alapszolgáltatási Központ Szervezeti és Működési Szabályzatának megismerése

Előadó: Kónya László polgármester

6.) Rendeletalkotás a nevelési-oktatási intézményekben fizetendő térítési díjakról

Előadó: Török Csilla körjegyző

7.) Egyéb ügyek

Határidő: azonnal

Felelős: Kónya László polgármester
1.)Napirend tárgyalása

Beszámoló Tikos településen a közrend és közbiztonság helyzetéről
Előadó: Rendőrkapitányság Marcali

(Az írásos előterjesztés jelen jkv. mellékletét képezi.)

Berta József képviselő:

Sérelmezi, hogy egy helyi lakos ügyében a rendőrség által tett intézkedést. A sértett semmit nem tud az ügyében tett intézkedésről.

Beck Péter őrsparancsnok:

Tud az említett intézkedésről, ami hibás volt, és az intézkedő rendőrök ezért megkapták a figyelmeztetést.

Kónya László polgármester:

Probléma a községben a közterületen történő alkohol fogyasztás. Az önkormányzat ezt a helyi rendeletében szabályozta. Ez főleg a segélyfizetés idején, minden hónap első keddjén fordul elő.

A képviselő-testület tagjai a beszámolóban foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

40/2011./V.19./kt.határozat:

Tikos Község Önkormányzatának Képviselő-testülete a Rendőrség beszámolóját Tikos községben a közrend és közbiztonság helyzetéről megismerte, megtárgyalta, azt elfogadja.

Határidő: azonnal

Felelős: Kónya László polgármester

2.)Napirend tárgyalása
Beszámoló az Alapszolgáltatási Központ 2010.évi tevékenységéről
Előadó: Petkess Kornélné intézményvezető

(Az írásos előterjesztés jelen jkv. mellékletét képezi.)

A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

41/2011./V.19./kt.határozat:

Tikos Község Önkormányzatának Képviselő-testülete az Alapszolgáltatási Központ 2010.évi működéséről, tevékenységéről szóló beszámolóját megismerte, megtárgyalta, azt elfogadja.
Határidő: azonnal

Felelős: Kónya László polgármester

3.)Napirend tárgyalása

Beszámoló Tikos településen a Gyermekjóléti Szolgálat és családgondozó  2010.évben végzett tevékenységéről
Előadó: Deákné Béres Erika  családgondozó

(Az írásos előterjesztés jelen jkv. mellékletét képezi.)
A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

42/2011./V.19./kt.határozat:

Tikos Község Önkormányzatának Képviselő-testülete a balatonkeresztúri Alapszolgáltatási Központ Tikos községben végzett gyermekjóléti és családsegítő tevékenységéről megismerte, megtárgyalta, azt elfogadja.

Határidő: azonnal

Felelős: Kónya László polgármester

4.)Napirend tárgyalása
Gyermekvédelmi törvényből eredő feladatok végrehajtásának értékelése
Előadó: Török Csilla körjegyző


(Az írásos előterjesztés jelen jkv. mellékletét képezi.)

A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

43/2011./V.19./kt.határozat:

Tikos Község Önkormányzatának Képviselő-testülete a gyermekek védelméről és a gyámügyi igazgatásról szóló 1997.évi XXXI.törvény szerinti gyermekjóléti és gyermekvédelmi feladatok ellátásáról szóló előterjesztést megtárgyalta, azt elfogadja.

A Képviselő-testület felkéri a körjegyzőt, hogy az értékelést a Somogy Megyei Kormányhivatalhoz terjessze fel.

Határidő: 2011.májsu 31.

Felelős: Török Csilla körjegyző

5.) Napirend tárgyalása

Szociális feladatok ellátását biztosító mikrokörzeti társulás Társulási Megállapodásának és Alapító Okiratának módosítása, Alapszolgáltatási Központ Szervezeti és Működési Szabályzatának megismerése
Előadó: Kónya László polgármester

(Az írásos előterjesztések jelen jkv. mellékletét képezik.)

A képviselő-testület tagjai a társulási megállapodás, az alapító okirat módosításait, valamint az Alapszolgáltatási Központ Szervezeti és Működési Szabályzatában foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

44/2011./V.19./kt.határozat:

a.) Tikos Község Önkormányzati Képviselő-testülete az Önkormányzatok szociális feladatai ellátását biztosító mikorkörzeti társulás –előterjesztés szerint – megállapodásának módosítását jóváhagyja.
b.) Tikos Község Önkormányzati Képviselő-testülete az Alapszolgáltatási Központ alapító okiratának módosítását – az előterjesztés szerint – jóváhagyja.
c.) Tikos Község Önkormányzati Képviselő-testülete az Önkormányzatok Szociális feladatai ellátását biztosító mikrokörzeti társulás Szervezeti és Működési Szabályzatát – az előterjesztés szerint – megismerte.
Határidő: azonnal

Felelős: Kónya László polgármester

6.) Napirend tárgyalása

Rendeletalkotás a nevelési-oktatási intézményekben fizetendő térítési díjakról

Előadó: Török Csilla körjegyző

(A rendelettervezet jelen jkv. mellékletét képezi.)

A képviselő-testület tagjai az írásos előterjesztésben és a rendelettervezetben foglaltakat megismerte, megtárgyalta.

A képviselő-testület 5 igen szavazattal, ellenszavazat és tartózkodás nélkül az alábbi rendeletet alkotta:

Tikos Község Önkormányzata Képviselő-testületének
7/2011./V.19./önkormányzati rendelete
az Önkormányzat által fenntartott oktatási-nevelési intézményekben fizetendő térítési díjakról

Tikos Község Önkormányzatának Képviselő-testülete Magyar Köztársaság Alkotmányáról szóló 1949.évi XX.törvény 44/A.§.(1) bekezdésének e.) pontja felhatalmazása,  figyelemmel a közoktatásról szóló 1993.évi LXXIX.tv. 115.§.(3) bekezdésére – a következőket rendeli el:
1.§.
A rendelet hatálya az önkormányzat által fenntartott oktatási-nevelési intézményre, illetve az intézményi ellátást igénybe vevőkre terjed ki.
2.§.
(1)A személyi térítési díjat a gyermekétkeztetésben egy hónapi időtartamra előre.
(2)A személyi térítési díjat az intézményvezető állapítja meg e rendelet keretei között.
3.§.
(1)Az étkeztetést biztosító intézmény vezetője köteles rendszeresen ellenőrízni, vagy ellenőríztetni, hogy az étkeztetést igénybevevők a norma szerint járó ételmennyiséget minőségben és életkornak megfelelő feldolgozásban megkapják.

(2)Az többcélú intézményben működő konyha esetében a vezetőnek törekednie kell arra a bevételek növelése, a kapacitás kihasználtsága érdekében, hogy a konyha szolgáltatását elsősorban csoportos étkeztetés céljából a fenntartó önkormányzat intézményeiben dolgozók is igénybe vehessék. Ezt a konyha teljesítő képessége – a saját ellátottak hátránya nélkül – alapján teszi lehetővé az intézményvezető, ha ezt egészségügyi, egyéb okból jogszabály nem tiltja.

(3)A kiszolgált, és elszállítandó étel mennyiségét a belső ellenőrzés során a vezetőnek ellenőríznie, ellenőríztetnie kell.

(4)Az étkeztetéshez szorosan kapcsolódó munkakört betöltő és e rendelet 3.§.(5) bekezdésében meghatározott egyéb munkakörben dolgozó a munkaidőben kiszolgált étkeztetést köteles igénybe venni. Az igénybe vétel alól a vezető indokolt esetben a dolgozó kérésére felmentést adhat. 

(5)Az étkeztetést kötelezően igénybe vevők köre:

a) saját konyha esetében a szorosan vett konyhai személyzethez tartozó főfoglalkozású dolgozó (szakács, konyhalány)

b) az a dolgozó, aki munkakörénél fogva rendszeresen legalább 4 órán át a konyhában dolgozik, vagy ott élelmezési anyagot kezel,

c) az ételek tálalásával, felszolgálásával rendszeresen foglalkoztatott dolgozó,

d) az étkezetés felügyeletét közvetlenül ellátó dolgozó (gondnok, élelmezésvezető, raktáros)
(6) Az élelmezés igénybe vételére kötelezett dolgozó a természetbeni juttatás egy napra kivetített összegével csökkentett díjat fizeti az étkezések számától (egyszeri, kétszeri, háromszori) függően. Az önkormányzat dolgozói, alkalmazottai a mindenkori nyersanyag norma ÁFA-val és rezsiköltséggel megemelt összegét térítik meg.
(7)A fizetendő térítési díjat e rendelet 1.melléklete tartalmazza.

Záró rendelkezések
4.§.

(1) Ez a rendelet a kihirdetését követő napon lép hatályba.

(2) A rendelet kihirdetéséről a körjegyző gondoskodik az SZMSZ-ben meghatározottak szerint.

Átmeneti rendelkezések
5.§.

Hatályát veszti a  8/2008./IV.28./önkormányzati rendelet.

1.melléklet a 7/2011./V.19./önkormányzati rendelethez

A nevelési-oktatási intézményekben nyújtott ellátások intézményi térítési díjai

	
	Ellátás megnevezése
	Nyers-
anyagnorma (Ft)
	Rezsi költség

(Ft)
	Térítési díj Ft/fő/nap

(nyersanyagnorma+

rezsiköltség+ÁFA (Ft)

	
	Gyermekek napközbeni ellátás
	
	    
	

	
	a.) Napközi Otthonos
	
	
	

	
	     - óvodás
	    228.-
	-
	228.-  +ÁFA

	
	     - felnőtt étkezők
	    236.-
	244.-
	480.- + ÁFA

	
	b.) Általános Iskola
	
	
	

	
	    - napközi
	    295.-
	      -
	295.- + ÁFA

	
	    - menza:
	    180.-
	      -
	180.- + ÁFA

	 
	    - felnőtt étkezők:
	    236.-
	  244.-
	480.- + ÁFA


7.)Napirend tárgyalása
Egyéb ügyek

7.1. A szociális ellátások helyi szabályozásáról szóló rendelet módosítása

Előadó: Kónya László polgármester

(A rendelettervezet jelen jkv. mellékletét képezi.)

Tikos Község Önkormányzata Képviselő-testületének
8/2011./V.19./önkormányzati rendelete
az 5/2011./IV.4./önkormányzati rendelete a 
szociális ellátások helyi szabályozásáról módosításáról

Tikos Község Önkormányzata Képviselő-testülete a szociális igazgatásról és a szociális ellátásról szóló – többször módosított – 1993.évi III.tv. (továbbiakban: Szt.) 1.§.-ának (2) bekezdésében, 10.§. (1) , 25.§.(3) b.) pontjában , 26.§.-ában, 32.§. (1), (3) bekezdésében, 35.§. (2) bekezdésében, 37.§. (1) bekezdés d.) pontjában, 37/A.§. (3) bekezdésében, 38.§.-ának (9) bekezdésében, a  43/B.§. (1) és (3) bekezdésében, 45.§. (1), (3) bekezdésében, 46.§.(1) bekezdésében, 47.§. (2), (5) bekezdésében, 48.§.,  (4) bekezdésében,  50.§.-ának(3) bekezdésében, 55/C.§.-ának (4) bekezdésében, 60.§. (3) bekezdésében, 62.§. (2)bekezdésében, 92.§.(1) bekezdésében, a 115.§. (3) bekezdésében, a 132.§. (4)bekezdésében kapott felhatalmazás alapján, a helyi önkormányzatokról szóló 1990.évi LXV.tv. 8.§.(1) bekezdésében meghatározott feladatkörében eljárva a következőket rendel el:

1.§.
Az 5/2011./IV.4./önkormányzati rendelet az alábbi alcímmel és 9/A.§-al kiegészül :

Bérpótló juttatás egyéb feltételei 

9/A.§.

(1) A bérpótló juttatást kérelmező, illetve az ellátásra jogosult személy köteles a lakókörnyezete rendezettségét biztosítani. A lakókörnyezet rendezettségére vonatkozóan az Szt. 35. § (2) bekezdésében foglaltak az irányadók.  

(2) A bérpótló juttatást kérelmező, valamint az ellátásra jogosult az (1) bekezdésben előírt kötelezettségét megszegi, ha:

Lakóház (családi ház):

-
az épület állaga veszélyezteti az emberi életet és testi épséget

· a lakóház környezetében jelentős mennyiségű hulladékot halmoz fel

· a lakóház környezetében csekély mennyiségű, de emberi egészségre ártalmas veszélyes hulladékot halmoz fel

· az udvarban, kertben található tárgyak rendben tartását elmulasztja

· a kerítéssel kívül határos területen, járdán hulladékot tárol

· az épület, járda hó-és jégmentesítési kötelezettségét elmulasztja

· egészségügyi kártevők elszaporodása meggátolását elmulasztja.

(3) A kérelem benyújtója, az ellátásra jogosult az elvégzendő tevékenységek konkrét megjelölését tartalmazó felhívástól számított 5 napon belül köteles eleget tenni az
(1) bekezdésben előírt kötelezettségnek.

(4) Amennyiben a kérelem benyújtója, az ellátásra jogosult a felszólítás ellenére nem tesz eleget az (1) bekezdésben előírtaknak, úgy az aktív korúak ellátását meg kell szüntetni.

Záró rendelkezések
2.§.

(1) E rendelet 2001.év június hó 1.napján lép hatályba.

(2)A rendelet kihirdetéséről a körjegyző gondoskodik az SZMSZ-ben meghatározottak szerint.

Az Európai Unió jogának való megfelelés

3.§.

E rendelet a Magyar Köztársaságnak az Európai Unióhoz történő csatlakozásáról szóló szerződés kihirdetéséről szóló 2004.évi XXX.tv.-vel összhangban az Európai Közösségek jogszabályaival összeegyeztethető szabályozást tartalmaz.

7.2. Zárt ülés elrendelése

A képviselő-testület egyhangúlag a továbbiakban tárgyalandó ügyekre – jellegük miatt – zárt ülést rendel el.

k.m.f.t.

Kónya László









Török Csilla

polgármester









körjegyző

